דמיאנו דייוויד

דמיאנו דייוויד (באיטלקית: Damiano David; נולד ב-8 בינואר 1999) הוא זמר-יוצר איטלקי, המוכר בתור חבר להקת הרוק האיטלקית מונסקין, בה הוא משמש כסולן וכפזמונאי.<ref></ref><ref></ref> הלהקה זכתה בפסטיבל סן רמו ונשלחה לייצג את איטליה באירוויזיון 2021, עם השיר "Zitti e buoni", איתו הגיעה למקום הראשון בתחרות.<ref></ref><ref></ref>

== קריירה ==
דייוויד נולד ברומא, הוריו הם דיילי אוויר. על רקע עבודה זו של הוריו, מגיל צעיר הוא ואחיו טיילו ברחבי העולם ונחשפו לתרבויות שונות.<ref name="Vogue"></ref> עד גיל 17, הוא שיחק כדורסל באופן מקצועי במועדון Eurobasket Roma שבעירו, בעמדת הרכז. לדבריו, חוויית הכדורסל נתנה לו משמעת בסיסית להצלחה בחייו.<ref></ref><ref name="CorrRoma"></ref><ref></ref>

דייוויד החל לשיר בגיל שש.<ref name=":1"></ref> הוא פגש את ויקטוריה דה אנג'ליס ותומאס ראגי, חברי הלהקה העתידיים שלו, בבית הספר התיכון אאוג'ניו מונטאלה שברומא. הוא לא סיים את לימודי התיכון שלו ובמקום זאת התמסר לקריירת המוזיקה שלו,<ref name="Agenzia Italia2"></ref> בתמיכת הוריו.<ref name="Vogue" /> כשנבחן לתפקיד סולן בלהקה מקומית, הוא נדחה בתחילה משום שהסגנון שלו נחשב ל"יותר מדי פופ", אך בסופו של דבר הוא התקבל לאור התעקשותו להיכנס ללהקה.<ref name="Storia"></ref><ref name="Vogue" /> עד מהרה דייוויד שינה את ההתנהגות והסגנון שלו, במיוחד על הבמה,<ref></ref> לאחר שלמד כיצד לבטא את עצמו בחופשיות, וכמו כן הביטחון שלו במיניותו גבר.<ref name="Vogue" /> בתחילת דרכה, הלהקה הופיעה ברחובות העיר רומא,<ref name="Vogue" /> ובשנת 2017 היא התפרסמה לראשונה כאשר השתתפה בעונתה האחת עשרה של תוכנית המציאות האיטלקית "X Factor", והגיעה למקום השני.<ref></ref> הלהקה פרצה עם אלבום הבכורה שלה, Il ballo della vita, שיצא לאור ב-28 באוקטובר 2018, וערכה סיבובי הופעות ב-2018 וב-2019.<ref name="Storia" /> ב-19 במרץ 2021, יצא לאור אלבומה השני של הלהקה, Teatro d'ira: Vol. 1.<ref name="Vogue" /><ref name=":0"></ref>

במרץ 2021 הלהקה זכתה בפסטיבל סן רמו ונשלחה לייצג את איטליה באירוויזיון 2021, עם השיר "Zitti e buoni". ב-22 במאי 2021, ביצעה הלהקה את השיר בגמר האירוויזיון. בתום ספירת הקולות, זכתה איטליה במקום הראשון, עם 524 נקודות.

לאחר הזכייה באירוויזיון, דייוויד הואשם לשווא כי צרך סמים במהלך הגמר, לאחר שנראה בשידור חי כשהוא רוכן לעבר השולחן בחדר הירוק, והדבר גרר תגובות רבות ברשתות החברתיות. במסיבת עיתונאים שהתקיימה זמן קצר לאחר מכן, הוא הכחיש את הטענות והסכים להיבדק, וחברי הלהקה טענו שהוא בכלל אסף שברי כוס שנפלה על הרצפה. לאחר בדיקת הצילומים השונים מהאירוע, ולאחר שביצע בדיקת סמים באיטליה, הודיע איגוד השידור האירופי כי לא נעשה שימוש בסמים בחדר הירוק וכי הם "רואים את הנושא כסגור".<ref></ref><ref></ref>

דייוויד ביצע גרסת כיסוי לשיר "I Wanna Be Your Dog" וכן דיבב את דמותו של ג'פרי, עוזרו של האנטגוניסט הראשי, עבור הדיבוב האיטלקי לסרט קרואלה משנת 2021.

== סגנון מוזיקלי ==
חלק מן הצלחת הלהקה מקושר לביצועיו הווקאליים, לנוכחותו הבימתית ולאישיותו של דייוויד.<ref name="Agenzia Italia2" /><ref name="QuotidianoBB"></ref> מנואל אגנלי, חבר להקת הרוק האלטרנטיבי Afterhours , שיבח אותו כאחד שיש לו "כריזמה טבעית של הסולנים המעולים".<ref></ref> סגנונו הקולי תואר כ"גוון ווקאלי של רגאיי, שמאפשר לו להתמודד במיומנות עם רפרטואר הרוק, בהתחשב בכך שההשפעות המוזיקליות של הלהקה נעות בין אינדי רוק לנשמה לפופ".<ref name="QuotidianoBB" /> המראה וסגנון הלבוש האנדרוגיני המאפיין אותו על הבמה נחשב כשילוב של היפי, וינטג' וגלאם רוק משנות השבעים,<ref name="Agenzia Italia2" /><ref name="QuotidianoBB" /><ref name="NYTConquer3"></ref> ובשל כך הוא נחשב גם לאייקון אופנה איטלקי.<ref name="Storia" />

== חיים אישיים ==
מאז 2017 דייוויד נמצא בזוגיות עם הדוגמנית האיטלקית ג'ורג'יה סולרי.<ref></ref><ref></ref><ref></ref> הם נפרדו בשנת 2023. ומשנת 2023 נמצא בזוגיות עם הזמרת והשחקנית דאב קמרון.

דייוויד דובר איטלקית ואנגלית ברמה שוטפת, וגם מדבר קצת ספרדית וצרפתית.<ref name="Agenzia Italia2" /> הוא תומך בשוויון גזעי ובזכויות להט"ב.<ref name="Vogue36"></ref> הוא אוהד אדוק של קבוצת הכדורגל רומא.

== קישורים חיצוניים ==

== הערות שוליים ==

קטגוריה:זמרים-יוצרים איטלקים
קטגוריה:משתתפי אקס פקטור (איטליה)
קטגוריה:משתתפי אירוויזיון 2021
קטגוריה:נציגי איטליה באירוויזיון
קטגוריה:זוכי האירוויזיון
קטגוריה:זוכי האירוויזיון: איטליה
קטגוריה:איטלקים שנולדו ב-1999